Spøkefull Sherwood: - Jeg er den beste manageren denne klubben har hatt
Ryktene vil ha det til at Sherwood blir erstattet av Louis van Gaal etter sesongen. Den tidligere Blackburn- og Tottenham-manageren sa det var opp til klubbledelsen å bestemme hvem som skal være manager neste sesong. Sherwood fikk 18 måneders kontrakt da han erstattet André Villas-Boas i desember. - Jeg er den beste manageren denne klubben har hatt, spøkte Sherwood. Han har en seiersprosent på 58,82 etter å ha vunnet 10 av 17 kamper Premier League -kamper. Kunne scoret mer - Jeg fikk denne muligheten til å være manager for denne fotballklubben. Jeg skylder fansen å gjøre dette på profesjonelt vis, og jeg står på videre. Vi scoret fem (mål), men det kunne blitt flere. Du kan ikke gjøre så mye mer. Det er skummelt når lag som kjemper for plassen kommer på besøk, sa Sherwood. Spurs ligger på sjetteplass i Premier League med 59 poeng. Fem poeng skiller opp til Arsenal på fjerdeplassen som gir mesterligaspill. Everton, som har spilt én kamp mindre, har 63. - Vi snakker kun om å vinne de fem siste kampene. Forhåpentlig er det lag som ikke klarer å holde unna, men Everton har vært strålende, og som i det stille har bygget opp et veldig bra lag, sa Sherwood. Ros fra Adebayor Spissen Emmanuel Adebayor scoret to ganger i mandagens storseier. Etterpå hyllet togoleseren Sherwood. - Det overrasker meg ikke, for Ade spilte aldri før jeg fikk jobben, sa Sherwood. - Spillerne støtter meg og motsatt. Fra meg får de ærlighet. Når de ikke gjør det så bra, forteller jeg dem det. Og når de gjør det bra, klapper jeg dem på skulderen. Det er sunt. Jeg ønsket alltid ærlighet fra mine managere, noe jeg ikke alltid fikk, sier 45-åringen. Tottenham har igjen West Brom (b), Fulham (h), Stoke (b), West Ham (b) og Aston Villa (h). Det bør kunne gi London-laget rikelig med poeng i innspurten.
Tim Sherwood kan være uten jobb etter sesongen, men Tottenham-manageren var høyt oppe etter 5-1-seieren mot Sunderland.